सूचना मिलने पर पहले गोलमुरी पुलिस पहुंची, जिसपर मुस्लिम बस्ती से आई भीड़ ने पथराव कर दिया। पथराव में थाना प्रभारी का सिर फट गया। उस वक्त फोर्स काफी कम थी, जिसका फायदा उठाकर उपद्रवी चेहरे को रुमाल से बांधकर पुलिस पर लगातार पथराव करते रहे। इसी बीच मौके पर क्यूआरटी पहुंच गई। क्यूआरटी के जवानों ने मुस्लिम बस्ती के लोगों को खदेड़ा तो वे लोग गलियों में घुसकर पुलिस पर पथराव करने लगे। एक घर से पुलिस पर लकड़ी का बड़ा पटरा फेंक दिया गया, जिससे क्यूआरटी जवान के पैर में चोट लगी। लगभग दस मिनट तक पुलिस पर पथराव होता रहा। अंतत: पुलिस जब गलियों में घुसकर उपद्रवियों को पीटने लगी तो वे भागे। पुलिस पर पथराव करने वाले दो लोगों को गिरफ्तार कर लिया गया है।